|  |
| --- |
|  |
| Barne- og familiedepartementetPostboks 8036 Dep.0030 OSLO Att:  |  |
|   |

# Bevaringsprogram for kulturhistorisk verdifulle kirker - svar på oppdragsbrev av 20.12.21 del 1

Vi viser til Barne- og familiedepartementets brev av 20.12.21 der Riksantikvaren blir tildelt oppdraget med å utarbeide et forslag til ett eller flere nasjonale bevaringsprogram/vernestrategier for kulturhistorisk verdifulle kirkebygg.

Riksantikvaren har organisert arbeidet med oppdraget som et prosjekt. Styringsgruppen består av to representanter fra Den norske kirke og to representanter fra Riksantikvaren. Prosjektet er delt i to faser.

De seks delleveransene i del 1 av oppdraget beskriver dagens situasjon, vurderer ressursbehov og virkemidler, og foreslår en struktur for en fremtidig innretning av bevaringsarbeidet for kirkebygg.

Oppdraget er besvart i henhold til oppdragets del 1 pkt 1-6 med seks delleveranser fordelt på separate delrapporter som følger vedlagt;

1. **Markedets kapasitet** – om håndverker- og konsulentbransjens kapasitet til å håndtere oppdrag på kulturhistorisk verdifulle kirkebygninger.
2. **Forvaltningens kapasitet** – om forventet behov for økt kapasitet i kirkeforvaltningen for å håndtere økt saksmengde.
3. **Behovsanalyse ressurser** – samlet fremstilling og analyse av funn i delrapport 1 marked og delrapport 2 forvaltning.
4. **Andre kirkebygg** – vurdering av hvordan andre kulturhistorisk verdifulle kirkebygg som ikke eies av Den norske kirke kan komme inn under ordningen (inkl. vedlegg med tabell).
5. **Strategi og program** – overordnet anbefaling av innretning for bevaringsarbeidet (inkl. vedlegg med modell)
6. **Kirkens interiør** – om kirkens interiør bør inngå som del av programmet.

Delrapport 5 gir en innledning om forholdet mellom kirker og bevaringsarbeid, og de øvrige rapportene utdyper ulike aspekter med betydning for bevaringsarbeidet.

Det samlede bildet som presenteres er overordnet og gir problemstillinger som skal utdypes i prosjektets fase to høsten 2022. Denne fasen skal besvare del 2 av oppdraget fra departementet. Flere nye tema bli utredet nærmere i fase to og det skal avslutningsvis utarbeides en samlerapport med en innstilling til BFD om hvordan en bevaringsstrategi/program for kirkebygg skal innrettes.

Anbefalingen om innretningen av det fremtidige bevaringsarbeidet blir vurdert i delrapport 5 *Strategi og program*. Riksantikvaren anbefaler en modell med en strategi, tre bevaringsprogrammer og felles innsatsområder som en hensiktsmessig innretning for å nå nasjonale mål for kulturmiljø og bevaring av kulturhistorisk verdifulle kirkebygg.

Prosjektets leveranser planlegges ferdigstilt 1. desember i år.

Vennlig hilsen

|  |  |
| --- | --- |
| Turid Kolstadløkken |  |
| avdelingsdirektør | Geirr Olav Gram |
|  | prosjektleder |

**Brevet er elektronisk godkjent uten underskrift**

Vedlegg: 8

Kopi til: Klima- og miljødepartementet, Postboks 8013 Dep, 0030 OSLO